als_Latn dik_Latn sag_Latn
“E Diela Shqiptare” solli ditën e djeshme në rubrikën “Ka një mesazh për ty”, një histori aq sa të dhimbshme, por aq edhe të bukur.
Saimir Josifi, polic prej 23 vjetësh dhe bashkëshortja e tij rrëmbyen zemrën e shikuesve këtë të Dielë.
Diçka nga historia e Sajmirit:
“Sot kam ardhur si qytetar dhe si prind. Është një ndjesi e veçantë pasi kam 17 vjet që ruaj një plagë që në shpirt. Në vitin 1989 njoha bashkëshorten dhe si çdo familje e re, u lidhëm në martesë dhe patëm fëmijën e parë. Ne të dy donim vajzë dhe e tilllë ishte. Pas disa vitesh menduam të kishim një tjetër fëmijë. Edhe këtë herë Zoti na dha sërish një vajzë. Por ma kalimin e kohës, vumë re që vajza e dytë po rritej ngadalë, ende nuk kishte thënë fjalën e parë. E vizituam vajzën dhe mjekët na thanë se vajza kishte kaluar një hidrocefali. Kishte humbur shikimin dhe do mbetej e paralizuar gjithë jetën. Vendosëm të dy ta rrisnim vajzën bashkë, pa dashur ta rehabilitonim në klinikat e ndyrshme. Kryenim çdo ditë seancat e terapisë, por vajza nuk ka asnjë shpresë. Xhoena nuk flet, nuk ecën dhe nuk shikon dot. Pavarësisht që Xhoena ka problemet e saj , ajo na ofron momente të lumtura.
Çdo vit kur nisemi për pushime, lëviz aq shumë sa duket sikur po fluturon. Kur unë e fus në det ajo çuditërisht nxjerr tinguj lumturie. Gjithë këtë kohë kam lexuar, kam kërkuar dhe kam menduar: Kur mjekësia ka arritur të realizoje transplante nga më të ndryshmet, përse nuk merr një sy timin dhe t’ja japë asaj? Nuk e kemi patur mundësinë të kemi një makinë për ta nxjerrë atë aq sa do kemi mundësi. E di që ajo do donte të dilte më shpesh, ajo e ndjen sa herë ne nisemi ta vizitojmë dhe hipim në taksi. Në sajë të përkujdeses së time shoqeje, Xhoi ka arritur të jetojë kaq gjatë, ndonëse shkenca ka treguar se një sëmundje e tillë ua merr jetën të prekurve në moshën 17-vjeçare.
Ndiqni historinë e plotë të kësaj familje të jashtëzakonshme në videon mëposhtë:
als_Latn als_Latn als_Latn als_Latn als_Latn als_Latn